Návrh VZN vyvesený dňa : 4.7.2022

VZN schválené OZ dňa :

VZN vyvesené po schválení na vývesnej tabuli dňa :

VZN nadobúda účinnosť dňom :

**Všeobecne záväzné nariadenie č. 2/2022 o podmienkach držania a chovu psov**

Obec Nemečky v súlade s ustanovením § 6 a § 11 ods. 4 písm. g)  zákona č. 369/1990 Zb. o obecnom zriadení v znení neskorších predpisov, v súlade so zákonom č. 282/2002 Z. z., ktorým sa upravujú niektoré podmienky držania psov a tiež na základe zákona č. 39/2007 Z.z. o veterinárnej starostlivosti, vydáva toto všeobecne záväzné nariadenie (ďalej len "nariadenie") o podmienkach držania, vodenia a chovu psov v nasledovnom znení:

**Článok 1**

**Úvodné ustanovenia**

(1) Toto VZN upravuje niektoré podmienky držania, vodenia a chovu psov v k. ú. obce Nemečky (ďalej len "obec").

(2) Účelom tohto VZN je zabezpečenie ochrany životného prostredia, zdravia, verejného poriadku a čistoty v obci.

(3) VZN sa vzťahuje na každú fyzickú alebo právnickú osobu, ktorá je vlastníkom psa, má ho u seba v držbe prípadne psa vedie.

**Článok 2**

**Evidencia psov** **a suma úhrady za náhradnú známku**

(1) Obec vedie evidenciu psov (ďalej len "evidencia") na základe prihlášky držiteľa psa.

(2) Obec vydá držiteľovi psa na základe vyplnenej žiadosti o prihlásenie psa do evidencie evidenčnú známku, na ktorej sa uvedie evidenčné číslo psa, názov obce a údaj, či je pes nebezpečným psom. Známkou držiteľ psa preukazuje jeho totožnosť. Prvá známka sa vydáva za poplatok 1 €.

(3) Známka je neprenosná na iného psa. Odcudzenie, zničenie alebo stratu známky je držiteľ psa povinný oznámiť to do 14 dní obci od zistenia tejto skutočnosti. Obec držiteľovi psa za úhradu 1 € vydá náhradnú známku.

**Článok 3**

**Vodenie psa** **a zákaz voľného pohybu psov**

(1) V intraviláne katastrálneho územia obce Nemečky je voľný pohyb psov zakázaný na všetkých verejných priestranstvách.

(2) Vodiť psa na verejnom priestranstve v intraviláne obce Nesluša je možné len na vôdzke.

(3) V prípade, že osoba vedie psa na verejných priestranstvách nachádzajúcich sa v extraviláne obce, pes môže byť vedený bez vôdzky len osobou a za podmienok uvedených v § 4 ods. 1 – 4 zákona č. 282/2002 Z. z., ktorým sa upravujú niektoré podmienky držania psov.

**Článok 4**

**Zákaz vstupu so psom**

(1) Vstup so psom je zakázaný na uvedené verejne prístupné miesta, ktoré sú vo vlastníctve obce Nemečky:

1. detské ihrisko,
2. cintorín,
3. verejné budovy,
4. kultúrnych a sociálnych zariadení.

(2) Zákaz vstupu so psom podľa bodu 1 tohto článku VZN sa nevzťahuje na:

1. psa používaného súkromnými bezpečnostnými službami
2. psa používaného pri záchranárskych prácach pri plnení úloh civilnej ochrany
3. psa so špeciálnym výcvikom

**Článok 5**

**Znečisťovanie verejných priestranstiev**

(1) Držiteľ psa alebo ten kto psa vedie je povinný na verejných priestranstvách bezodkladne odstrániť psie výkaly. Pri vodení psa mimo chovný priestor je držiteľ alebo ten kto psa vedie povinný disponovať vhodnou pomôckou na okamžité odstránenie psích výkalov.

(2) Určeným miestom na ich odstránenie sú nádoby na zmesový komunálny odpad.

**Článok 6**

**Kontrolná činnost**

Kontrolu dodržiavania tohto VZN vykonáva na základe vlastných pracovných postupov na zabezpečenie verejného poriadku a čistoty obce a na základe upozornení a sťažností od občanov:

1. starostka
2. poslanci Obecného zastupiteľstva v Nemečky.

**Článok 7**

**Záverečné ustanovenia**

(1)Na tomto VZN sa uznieslo Obecné zastupiteľstvo v Nemečkách dňa uznesením č. .

(2) Toto VZN nadobúda účinnosť dňom . 2022.

(3) Dňom nadobudnutia účinnosti tohto VZN sa v plnom rozsahu ruší VZN Obce Nemečky č.

 o podmienkach držania a chovu psov.

 Ing.Viera Uhlárová

 starostka obce